Tervetuloa ohjelmaan. Mun nimi on Leena Turpeinen -
ja puhun teille tänään yksinäisyyden juurista.
Ovatko ne juuret jo kohdun ajassa?
Raamatussa sanotaan Psalmissa 139:
Tässä sanotaan, että sinut suunniteltiin syntyväksi -
jo ennen kuin hedelmöityit. Jumala halusi sinun syntyvän.
Tutkimuksen mukaan syntymättömät lapset kuulevat, -
maistavat, tuntevat ja oppivat kohdussa.
Kohdussa koettu muokkaa lapsen itseä koskevia asenteita -
ja odotuksia.
Äidin voimakkaat tunnereaktiot vaikuttavat syntymättömään lapseen.
Jos kohtu on turvallinen, lapsi voi olla taipuvaisempi terveyteen, -
tyytyväisyyteen ja normaaliin kehitykseen.
Jos kohtu on tyly ja turvaton, lapsi voi olla taipuvaisempi -
huonoon terveyteen, hermostuneisuuteen -
ja kehityksen estymiseen.
Jumala loi ihmisen, että hän on henki, sielu ja ruumis.
Lapset voivat kohdussa kokea monenlaista haavoittumista.
Heidän henkensä reaktioita voi sävyttää puolustautuminen, -
katkeroituminen, vihamielisyys, epäluottamus tai vetäytyminen.
He voivat kasvaa aikuisiksi ilmentämällä asenteita, -
jotka ovat jääneet sisimpään.
Mä itse ihmettelin pitkälle aikuisuuteen, -
miks mulla on aina ulkopuolinen olo porukoissa.
Kukaan ei voinut ajatella, et mä tuntisin itteni yksinäiseksi.
Mähän olen vilkas karjalainen.
Vähitellen sisäisen parantumisen myötä mulle alkoi valjeta, -
että yksinäisyyteni juuret ovat jo kohdun ajassa.
Alkuni oli inhimillisesti vahinko.
Raamatun mukaan niin ei ole. Me ollaan synnytty Jumalan tahdosta.
Silloin avioliiton ulkopuolinen raskaus oli suuri häpeä.
Äidilläni oli pelko, että isäni kuolee lavantautiin. Isä parani -
ja vanhempani menivät naimisiin. Sain kasvaa molempien kanssa.
Minusta pidettiin ulkoisesti hyvää huolta. Vanhempani olivat -
läpikäyneet sodan ja kuuluivat jälleenrakentajasukupolveen.
Heillä oli päivätyön lisäksi vielä kaksi yritystä.
Kasvoin kiltiksi. Opin pitämään kaikki tunteeni sisälläni.
Kiltteydellä ja toisten auttamisella lunastin olemassaolon oikeuteni.
Erityisesti hylkäämisen tunteet, häpeä ja yksinäisyys, -
leimasivat lapsuuttani. Sydämeeni oli tullut haavoja.
Kuvasta voi nähdä asioita, jotka voivat tuoda haavoja sydämeemme.
Monet niistä koskevat myös minua.
Omalla kohdalla tapahtui ollessani kolmevuotias, että olin hukkua -
pudottuani virtaavaan jokeen.
Minut saatiin pelastettua, -
mutta siitä jäi aikuisuuteen asti toistuvat painajaiset,-
joissa olin kuolla. Kunnes, oltuani jo 14 vuotta uskossa -
Jumala yhtäkkiä paransi minut painajaisista.
Sen jälkeen minulla ei ole ollut yhtäkään samanlaista painajaista.
No, kun kasvoin, hylkäämisiä tuli lisää, ja murrosiässä -
olin todella vihainen nuori nainen.
Tein päätöksen, että en tarvitse ketään. Minä pärjään yksin.
Omavoimaisuus tuli osaksi persoonallisuuttani.
Olin katkera, hylkäsin ja rikoin itseäni.
Haavoitetusta sydämestäni oli tullut syntinen sydän.
Päällepäin sitä harva näki. Opiskelin ja valmistuttuani menin -
mielenterveystyöhön ja pärjäsin ihan ok.
Tultuani uskoon yhteistyökumppanini ihmetteli:
"Miten sinä uskovaiseksi rupesit? Sinähän olet niin iloinen ihminen!"
Hän ei siis ollut nähnyt haavoja ja syntiä sydämessäni.
Haavoitetusta sydämestä tulee syntinen monella tapaa.
Monet noistakin kuvan asioista koskevat myös minua.
Hylätyksi tulemisen pelko sai minut suojautumaan -
ylpeyden ja vihan taakse. Tuomitsin minut yksinäisyyteen.
Vaikka olin työelämässä, minulla oli puoliso, kaksi lasta, -
ystäviä... eikä kukaan tiennyt yksinäisyydestäni.
Mutta mun ei tarvinnut jäädä tähän tilaan. Jumala puuttui elämääni.
Olin useamman vuoden herätyksen tilassa. Lopulta Jumala antoi -
voimakkaan synnintunnon. Siitä olen todella kiitollinen.
Sain 31-vuotiaana 30 vuotta sitten uudestisyntyä sataprosenttisesti.
Sain syntini anteeksi. Annoin elämäni kokonaan Jeesukselle.
Hän muutti sen täydellisesti.
Minut vapautettiin lopuistakin henkivaltasiteistä, -
jotka eivät olleet lähteneet uudestisyntymisessä.
Sain mennä kasteelle ja täyttyä Pyhällä Hengellä.
Sain seurakunnan, jossa minua rakastettiin eheämmäksi.
Aloin antamaan anteeksi ja pyytämään anteeksi.
Kun sain oppia Raamattua, tein parannusta monista asioista -
ja ilo ja rauha lisääntyi koko ajan. Ihmissuhteeni alkoivat eheytyä.
Sain uudenlaista rakkautta mun puolisoa kohtaan, -
suhde anoppiinkin korjaantui.
Minusta tuli parempi äiti, puoliso, työtoveri ja ystävä.
Jumala oli tullut sydämeeni. Kun tulemme uskoon, -
astumme pyhitysprosessiin, minkä myötä myös eheydymme.
Hengen hedelmää alkaa kasvaa.
Kuvan monet asiat ovat Raamatussa mainittua Hengen hedelmää.
Jumala jatkaa eheyttämisprosessiaan koko elämämme ajan.
Jumala ei kerralla parantanut yksinäisyyttäni, vaan vähitellen.
Viimeksi sain rukousta kohdun aikaisiin haavoihin -
kolme vuotta sitten. Yksinäisyys oli aktivoitunut, -
kun olin muuttanut paikkakuntaa.
Jeesus vei ristille syntimme, sairautemme ja kaikki haavamme.
Jesaja 53:4 ja 5 sanoo:
Minun kohdalla tämä kaikki on saanut tapahtua.
Rukoilen, että myös sinä saat kokea pelastumisen ja parantumisen.
Rukoilen vielä syntymää edeltäneiden haavojen parantumista.
Herra Jeesus, pyydän Sinua samastumaan siihen pieneen alkuun, -
josta muovasit katsojani. Puhu hänen hengelleen.
Sinä olet tiennyt kaiken hänestä ja niistä olosuhteista, -
joihin hän syntyi. Sinä olet suunnitellut hänet, -
Sinä ilahduit hänen syntymästään. Vakuuta hänelle, ettei hän ole -
erehdys, taakka tai vahinko, vaan että hän on lahja ja ilo.
Herra, pyydän, että teet hänet kykeneväksi anteeksiantoon.
Pyydän Sinua poistamaan häpeä, joka johtuu aviottomasta alkuperästä.
Poista väärän sukupuolen aiheuttama häpeä, jos vanhemmat halusivat -
hänen olevan eri sukupuolta kuin miksi Jumala hänet loi.
Ota pois syyllisyys syntymisestä huonoon aikaan, -
äidin terveyden vaarantamisesta, taloushuolten aiheuttamisesta.
Poista syyllisyys, hoida terveeksi kaikesta kivusta ja vihasta, -
kun hän ei ole tuntenut olevansa tervetullut.
Auta pääsemään kuoleman toiveista, onnettomuusalttiudesta -
ja suorituskeskeisyydestä, -
jotka ovat syntyneet hyväksynnän tarpeesta. Aamen.
Tekstitys: Johanna Holmström